open-index/open-wikipedia-markdown huggingface dataset:
VM i vektløfting 2018

**VM i vektløfting 2018** ble arrangert i Asjkhabad i Turkmenistan fra 1. til 10. november 2018.

## Medaljevinnere
### Menn

### Kvinner

## Referanser


## Eksterne lenker
*
Thomas Lyngby

**Thomas Lyngby** (født 1971) er en dansk historiker, museumsmann og forfatter. Han arbeider som forskningssjef og museumsinspektør ved Det Nationalhistoriske Museum på Frederiksborg Slott.

Lyngby har utgitt flere bøker om dansk og europeisk kulturhistorie.

## Utvalgt bibliografi
* *Den sentimentale patriotisme* (2001)
* *Norgesbilleder* (2004)
* *Rejse gennem Islands historie* (2008)
* *Frederiksborg - Slot og Museum* (2009, sammen med Mette Skougaard)
* *Danmark største søhelte* (2010)
* *Magt og pragt : enevælde 1660-1848* (2010) 
* *1814 : spillet om Danmark og Norge* (2014, sammen med Marit Berg)
* *Måder at bo på* (2014)
* *Mellem Brødre* (2016)
* *Frederiksborg Slotskirke* (2017)

## Referanser
TVP2

**TVP2** er en offentlig polsk tv-kanal, og andrekanalen til allmennkringkasteren Telewizja Polska. Den er Polens nest eldste tv-kanal og startet med faste sendinger høsten 1970. Kanalen henvender seg til et bredt publikum med nyheter, barneprogrammer, dokumentarer, filmer og underholdning. På folkemunne kalles kanalen også Program II eller bare Dwójka (*toeren*).

## Bakgrunn
Allerede i 1937 startet de første testsendingene med fjernsyn i Polen, men faste prøvesendinger startet 25. oktober 1952. 2. oktober 1970 startet polsk fjernsyn opp sin andre kanal – TP2, i dag kalt TVP2. Samtidig skiftet førstekanalen navn til TP1. I begynnelsen sendte TP2 fem dager i uken, fra rundt klokken 18 til 22.30, ti år senere sendte kanalen opptil elleve timer daglig. I 1970-årene sendte TP2 mye underholdning, og mange av kanalens populære programmer, som *Studio 2*, ble flyttet til hovedkanalen. 

I dag er TVP2 en av de to nasjonale hovedkanalene til Telewizja Polska, og i 2016 hadde TVP2 en markedsandel på 8,6 prosent av det polske tv-markedet. Det gjorde kanalen til den fjerde største i landet.

## Referanser


## Eksterne lenker
*
Jednotka

**Jednotka** (norsk oversettelse: *eneren*), stilisert **:1**, er Slovakias eldste tv-kanal og én av to hovedkanaler tilhørende allmennkringkasteren RTVS. Kanalen har røtter tilbake til 1956 som den tsjekkoslovakiske kanalen ČST Bratislava. Etter oppløsningen av Tsjekkoslovakia opprettet Slovakia og Tsjekkia hver sine nasjonale kringkasterselskaper, og den slovakiske kanalen skiftet navn til STV1. I 2005 endret den navn til Jednotka, som lenge hadde vært det folkelige navnet på kanalen.

Jednotka dekker 97,3 prosent av Slovakia og når 95,8 prosent av befolkningen. Kanalen sender i HD, og er den tredje største kanalen i landet, etter de to kommersielle tv-kanalene Markíza og Joj. Konkurransen om seerne har gjort Jednotkas programtilbud mer likt de kommersielle kanalene, og kanalen sender familieprogrammer, slovakiske filmer, nyheter og dokumentarer. Viser også store internasjonale idretts-, nyhets- og kulturbegivenheter.

## Referanser


## Eksterne lenker
*
Samuli Paulaharju

**Samuli Paulaharju** (født 14 april 1875 i Kurikka, død 6 februar 1944 i Uleåborg) var en finsk etnograf som i 1943 fikk tittel som professor.

Paulaharju var sjef for Uleåborgs museum fra 1908 til 1924. Han gjorde flere innsamlingsreiser til fots, tok fotografier og gjorde tegninger av forskjellige typer gjenstander. Disse er arkivert hos Finske litteraturselskapet og Nationalmuseet. Han var også produktiv som forfatter og ved siden av bøker skrev han flere hundre avisartikler.

Han gjorde i 1920- og 30-årene fem systematiske reiser i Finnmark og Nord-Troms for å samle inn tradisjonsmateriale fra finske miljøer i Norge. Han gjorde notater, intervjuer, tegnet og fotograferte. Hans fotografier av dagligliv blant kvenene er enestående i kvalitet og motivvalg. I Norge regnes Paulaharju først og fremst som fotograf. Dette skyldes at hele hans forfatterskap er på finsk. 

Paulaharju skrev 21 folkloristiske bøker, et stort antall vitenskapelige artikler med antropologisk tema og en novellesamling bygd på fortellinger han samlet inn på Nordkalotten. ''Ruijan suomalaisia'' blir ansett som Paulaharjus hovedverk. I sitt arbeid med *Ruijan Suomalaisia* har Samuli Paulaharju gjort en sammenfatning av historien om de kvenske innvandrerne. Hans ektefelle Jenny Paulaharju var med på innsamlingsreisene og gjorde intervjuer. I kvenske bosettingsområder reiste de sommeren 1926, 1927 og 1938. Boken kildrer kvenenes materielle kultur, hverdagsliv og omgivelser; deres bosteder, møbler, klesdrakter, musikkinstrumenter, næringsredskap, verktøy, båter osv. Boken blir ofte omtalt som «kvenfolkets bibel», og den er utgitt i svensk oversettelse i 1973, og heter da "Finnmarkens folk". Boka er nå oversatt til norsk.  

(Det finnes en tidligere kilde enn de som er angitt:https://www.nb.no/maken/item/URN:NBN:no-nb_digibok_2012062008211)

Paulaharju møtte en viss nedlatende holdning fra sine akademiske kollegaer, men i dag regnes han som en av de absolutt fremste finske etnologer.

Samuli og hustruen Jenny Paulaharju bodde i bydelen Tuira i Uleåborg i det såkalte blå huset. I Tuira ble det i 1995 reist et monument over Samuli Paulaharju utført av skulptøren Ari Koch.

## Referanser


## Litteratur
* Paulaharju, Samuli: *Kvenene - et folk ved Ishavet*. Utg. Orkan forlag 2020. https://www.bokkilden.no/sosial-og-kulturhistorie/kvenene-et-folk-ved-ishavet-samuli-paulaharju/produkt.do?produktId=23176015
* Paulaharju, Samuli: *Finnmarkens folk*. Utg. Raben & Sjøgren. (svensk) 1973.
* Olsen, Venke: «Samuli Paulaharju i Nord-Norge - Bildene og mennesket bak». *Ottar* 4/84   
* Olsen, Venke: «Med penn, blyant og kamera. Den finlandske kulturskildreren Samuli Paulaharju». I *Bildet lever*, 5, 1989

## Eksterne lenker
* 
* 
*  Samuli Paulaharju på lokalhistoriewiki
Dvojka

**Dvojka** (norsk oversettelse: *toeren*), stilisert **:2**, er Slovakias nest eldste TV-kanal og én av to hovedkanaler tilhørende allmennkringkasteren RTVS. Kanalen har røtter tilbake til 1970 og springer ut fra den tsjekkoslovakiske kanalen ČST 2. Etter oppløsningen av Tsjekkoslovakia opprettet Slovakia og Tsjekkia hver sine nasjonale kringkasterselskaper, og den slovakiske kanalen skiftet navn til STV2. I 2012 endret den navn til Dvojka, som lenge hadde vært det folkelige navnet på kanalen.

Dvojka dekker 89,4 prosent av Slovakia og når 88,7 prosent av befolkningen. Kanalen sender i HD, og er den fjerde største kanalen i landet, etter de to kommersielle TV-kanalene Markíza og Joj samt søsterkanalen Jednotka. Mens søsterkanalen henvender seg til et bredt publikum, er Dvojka en mer kulturrettet kanal. Dvojka sender dokumentarer, naturprogrammer, gamle slovakiske filmer og utenlandske filmer.

## Referanser


## Eksterne lenker
*
Slovenská televízia

**Slovenská televízia** (norsk oversettelse: *slovakisk fjernsyn*), forkortet **STV**, var Slovakias statlige allmennkringkaster for fjernsyn. Selskapet ble opprettet ved lov i 1991 og kom i drift fra 1993. STV sprang ut fra den tsjekkoslovakiske kringkasteren Československá televize som ble avviklet etter fløyelsrevolusjonen. 

STV ble finansiert av en obligatorisk kringkastingsavgift, reklame og statlige bidrag. I 2011 ble STV slått sammen med landets statlige radiokringkaster Slovenský rozhlas til Rozhlas a televízia Slovenska (RTVS). Selskapet var aktivt medlem av Den europeiske kringkastingsunion (EBU), og EBU-medlemskapet innehas nå av RTVS.

Den nedlagte kringkasteren drev kanalene STV1 og STV2 samt sportskanalen Trojka (*tre*). Trojka ble etablert i 2008, men på grunn av STVs økonomiske situasjon og fusjonen med radiokringkasteren, ble den lagt ned 30. juni 2011. De to øvrige kanalene eksisterer fremdeles og driftes nå av RTVS.

## Se også
* Rozhlas a televízia Slovenska
* Slovenský rozhlas
* Československá televize

## Referanser


## Eksterne lenker
*
Lady Bird (film)

***Lady Bird*** er en amerikansk dramakomedie fra 2017, skrevet og regissert av Greta Gerwig. Saoirse Ronan, Laurie Metcalf, Lucas Hedges, Timothée Chalamet, Tracy Letts, Beanie Feldstein, Stephen Henderson og Lois Smith spiller hovedrollene. Filmen utspiller seg i Sacramento i California og er en oppvekstskildring om den rebelske skoleeleven «Lady Bird» (Ronan) og det turbulente forholdet til moren Marion (Metcalf).

National Board of Review, magasinet *[[Time (magasin)|Time]]* og det amerikanske filminstituttet har alle utpekt filmen i sine årslister. *Lady Bird* ble nominert til fire Golden Globe-priser for beste musikal eller komedie, beste kvinnelige hovedrolle (Ronan), beste kvinnelige birolle (Metcalf) og beste manus (Gerwig). Den vant prisen for beste musikal eller komedie, og Ronan vant prisen for sin rolleskildring. Filmen ble også nominert til fem priser under den 90. Oscar-utdelingen, blant annet beste film.

## Handling
En rebelsk ung kvinne som kaller seg «Lady Bird» (Saoirse Ronan) forsøker å skape seg liv på den amerikanske vestkysten mens hun går sisteåret på high school. Hun forelsker seg i teaterentusiasten Danny (Lucas Hedges), men finner senere ut at han er homofil og sliter med å komme ut til sin katolske familie. Da hun skal ha sex for første gang med en av klassens mest populære gutter, Kyle (Timothée Chalamet), blir det ikke helt som hun forestiller seg. Hun sklir også ut av vennskapet med bestevenninnen Julie (Beanie Feldstein) for å bli venn med Kyles venninne Jenna (Odeya Rush). Samtidig er hun opptatt av å komme seg ut av Sacramento, men med dårlige karakterer i matte blir det vanskelig. Hun har i tillegg et turbulent forhold til moren Marion (Laurie Metcalf), og faren sliter med depresjon.

## Medvirkende

* Saoirse Ronan som Christine «Lady Bird» McPherson
* Laurie Metcalf som Marion McPherson
* Tracy Letts som Larry McPherson
* Lucas Hedges som Danny O'Neill
* Timothée Chalamet som Kyle Scheible
* Beanie Feldstein som Julianne «Julie» Steffans
* Stephen Henderson som pater Leviatch
* Lois Smith som Sister Sarah Joan
* Laura Marano som Diana Greenway
* Jordan Rodrigues som Miguel McPherson
* John Karna som Greg Anrue
* Odeya Rush som Jenna Walton
* Jake McDorman som Mr. Bruno
* Kathryn Newton som Darlene
* Andy Buckley som onkel Matthew
* Danielle Macdonald som ung dame
* Kristen Cloke som Ms. Steffans

## Utgivelse
*Lady Bird* hadde verdenspremiere på Telluride filmfestival 1. september 2017. Den hadde kinopremiere i USA 3. november 2017 og skal etter planen ha kinopremiere i Norge 13. april 2018. Filmen fikk god kritikk, blant annet for Ronans rolletolkning og Gerwigs manus. På et tidspunkt var *Lady Bird* tidenes mest kritikerroste film hos nettstedet Rotten Tomatoes, med 100 % oppslutning blant totalt 164 publiserte anmeldelser. A.O. Scott fra *[[The New York Times]]* skrev at filmen er «svært velskrevet, fylt av ordspill og livlig argumentasjon. Hver replikk høres ut som noe en person faktisk kan finne på å si, noe som betyr at filmen også er svært velspilt».

## Referanser


## Eksterne lenker
*
Mandalskameratene i 2018

**Sesongen 2018 spiller [[Fotballklubben Mandalskameratene|Mandalskameratene]]** i 4. divisjon, slik de også gjorde det sesongen før. Lagets trener er Per Gunnar Laudal.

## Tabellen

## Treningskamper

## Seriekamper

## Cupkamper

## Statistikk
### Målscorere
:*Sist oppdatert: ved sesongslutt*

### Kort

:*Sist oppdatert: ved sesongslutt*

## Spillere

### Spillerstallen 2018

## Se også
* Mandalskameratene
* 4. divisjon 2018
TVP1

**TVP1** er en offentlig polsk tv-kanal, og førstekanalen til allmennkringkasteren Telewizja Polska. Den er Polens eldste tv-kanal og startet med innledende prøvesendinger i 1937 og frem til Tyskland invaderte landet i 1939. Nye prøvesendinger startet opp i oktober 1952 og regulære sendinger startet i januar 1953. Kanalen henvender seg til et bredt publikum med nyheter, aktualitetsprogrammer, filmer, dramaserier og sport. På folkemunne kalles kanalen også Program Pierwszy (*første program*) eller bare Jedynka (*eneren*).

## Bakgrunn
Allerede i 1937 startet de første testsendingene med fjernsyn i Polen, og den første utsendelsen som kunne mottas av tv-apparater skjedde 5. oktober 1938. Den første sendingen var filmen *Barbara Radziwilowna*, regissert av Jozef Lejtes, og ble sendt fra Prudential-bygningen – den høyeste bygningen i Warszawa på den tiden. Polske myndigheter planla faste tv-sendinger fra 1941, men krigsutbruddet og den tyske okkupasjonen av landet satte en stopper for planene.

En tv-utstilling kom på plass i Warszawa i desember 1951 og skulle vise publikum fjernsynets muligheter. Utstillingen skapte stor interesse og 25. oktober året etter startet offisielle prøvesendinger. I begynnelsen var det ikke regelmessige sendinger, men fra 1953 begynte TVP1 med faste fredagssendinger. De første årene var det kun hovedstadsområdet som kunne motta sendingene, men i 1956 åpnet et kringkastingssenter i Lodz. De første riksdekkende programmene kom i 1958, og 8. desember 1960 ble polsk fjernsyn regulert og underlagt selskapet Komitet do Spraw Radia i Telewizji – Polskie Radio i Telewizja (*Komiteen for radio og fjernsyn*). 

Fra begynnelsen av 1970-årene sendte TVP syv dager i uken, med sendinger fra klokken 8 om morgen til 23 om kvelden. Innimellom programmene var det imidlertid flere sendepauser. I 1970 startet polsk fjernsyn opp sin andre kanal, Program 2, og førstekanalen skiftet navn til TP1. Samtidig begynte TP1 å eksperimentere med fargesendinger med det franske SECAM-systemet. Faste fargesendinger ble innført fra 1978, og i 1980 sendte TVP1 opptil 17 timer daglig. 

Etter murens fall ble kringkastingssektoren i Polen liberalisert, og flere kommersielle kanaler, som Polsat, ble etablert. Dermed mistet TVP sitt monopol, og kanalene måtte konkurrere om seerne. I 2016 hadde TVP1 en markedsandel på 11 prosent i det polske tv-markedet, og var landets nest største tv-kanal, like bak sin kommersielle konkurrent Polsat. 

## Referanser


## Eksterne lenker
*
Venom (film)

***Venom*** er en amerikansk spillefilm fra  regissert av Ruben Fleischer etter et manuskript av Scott Rosenberg, Jeff Pinkner og Kelly Marcel, med Tom Hardy i tittelrollen som Venom, ved siden av Michelle Williams som Ann Weying.

Planen var å starte et delt «filmunivers» med de Marvel-figurene som Sony eide filmrettighetene til, selv om Sony også hadde til hensikt at filmen skulle dele handlingsunivers med *[[Spider-Man: Homecoming]]*, som inngår i det såkalte Marvel Cinematic Universe takket være en spesialavtale mellom Sony og Marvel Studios.

Filmen produseres av Columbia Pictures og Marvel Entertainment. Opptak begynte i oktober 2017, og filmen hadde premiere 4. oktober 2018.

## Handlingsreferat
Bioingeniør-bedriften Life Foundation leter etter nye beboelige planeter, og de oppdager en komet med nye livsformer. Sonden kommer tilbake til jordkloden med fire prøver på denne nye livsformen. Men en livsform kommer seg unna, og får skipet til å krasje i Malaysia. Life Foundation gjenoppretter de tre andre prøvene, og reiser til et forskningsanlegg i San Francisco. De oppdager at prøvene ikke kan overleve hvis de ikke finner en menneske som vert. Journalist Eddie Brock leser om disse testene i et klassifisert dokument som han fikk tak i via hans forlovede Anne Weying, en advokat. Brock konfronterer Life Foundation og deres direktør Carlton Drake, noe som fører til at både Brock og Weying mister jobbene deres. Derfor slutter Weying forholdet deres.

Eddie Brock blir kontaktet av Dora Skirth, en av Life Foundations forskere som er uenig i metodene deres og vil avsløre hva som foregår. Hun hjelper Brock å bryte seg inn i forskningsanlegget hvor den hjemløse kvinnen Maria blir testet med den nye livsformen. Brock forsøker å redde Maria, men viruset som nå eier henne, overføres til Brock som får merkelige symptomer. Han går til Ann Weying for hjelp, og hennes nye kjæreste, Dr. Dan Lewis. Viruset i Brock er det eneste kjente eksemplaret som er igjen. Drake sender leiesoldater etter Brock, men viruset manifesterer seg i kroppen som en monstrøs skapning som slåss mot angriperne.

Monsteret introduserer seg deretter for Brock som Venom, og forklarer at kometen leter etter planeter hvor viruset kan fortære innbyggerne. Brock forsøker å bryte seg inn på hans gamle arbeidsplass for å få bevis på Drakes forbrytelser, men han blir deretter tvunget til å transformere seg for å komme seg unna. Men viruset råtner sakte ved Brocks indre organer, og kommer etter hvert til å drepe ham. Så han blir nødt til å bli kvitt viruset, før han dør. Men samtidig forsøker han å unngå både Life Foundation og myndighetene som ønsker å ta kontroll over ham og Venom.

## Rolleliste
* Eddie Brock / Venom – Tom Hardy
* Ann Weying – Michelle Williams

## Referanser




## Eksterne lenker
*
Michel Soalhat

**Michel Soalhat** (født 17. november 1875 i Clermont-Ferrand, død 1. oktober 1915) var en fransk friidrettsutøver. Han ble fransk mester i friidrett 12 ganger, satte fem franske rekorder, og deltok også under sommer-OL 1906 i Athen. 

## Idrettskarriere
Soalhat ble fransk mester 12 ganger i ulike friidrettsøvelser på slutten av 1800-tallet og begynnelsen av 1900-tallet:
* Terrengløp: 1896 og 1897 (samt bronse i 1895) 
* Hinderløp: 1895 og 1896 (samt sølv i 1894)
* 800 meter: 1895, 1896, 1904 og 1905
* 1500 meter: 1895, 1904 og 1905

Han deltok på 800 og 1500 meter under Sommer-OL 1906 i Athen, men nådde ikke finalen i noen av øvelsene. 

Han døde under det andre slaget om Champagne under første verdenskrig. 

## Referanser


## Eksterne lenker
*
Dora Bendixen

**Dora Ågot Elisabeth Bendixen** (1954–2022) var en norsk kunstmaler og billedhugger.

## Utdannelse
Etter å ha vært elev ved keramikklinjen på Statens kunst- og håndverksskole begynte hun som student ved Statens kunstakademi under Per Palle Storm. Underveis i akademistudiene tok hun et års opphold for å hospitere ved Arkitekthøyskolen.

## Kunstnerisk virke
Dora Bendixen leverte flere monumentale utsmykninger til offentlige rom i Norge og utlandet. Et av hennes tidligste oppdrag var monumentet *Havet og vinden* foran rådhuset i Karmøy, som stod ferdig i 1986. Hun vant dette oppdraget i en utsmykningskonkurranse. I 1994 ble hennes fontene foran rådhuset i Sarpsborg avduket.

*Havet og vinden* fra 1986 er utført i carraramarmor. Bendixen dro selv til Carrara i Toscana for å velge ut emnene til monumentet og bearbeide dem i kunstnerbyen Pietrasanta like i nærheten av marmorbruddene. Dette oppholdet førte til at hun besluttet seg for å bosette seg i Pietrasanta.

## Familie
Hun var datter av billedkunstner, scenograf og dukkemaker Herman Bendixen.

## Referanser


## Eksterne lenker
* Dora Bendixens hjemmesider på Internett
High Performance File System

**High Performance File System** (**HPFS**) er et filsystem som ble skapt spesifikt for operativsystemet OS/2 for å fjerne en rekke begrensninger i filsystemet FAT, som ble brukt i MS-DOS og de første versjonene av OS/2. HPFS ble skrevet av Gordon Letwin og andre ved Microsoft og tilføyd OS/2 versjon 1.2 i november 1989. På denne tiden var OS/2 et fellesprosjekt som ble utviklet av Microsoft og IBM.
Margerittslekta

se egen seksjon

**Margerittslekta** (*Argyranthemum*) er ei slekt i kurvplantefamilien. Artene er halvbusker som blir opptil 2 m høye. Randkronene er hvite, rosa eller gule, og skivekronene er tvekjønnede og gule. De er utbredt på Kanariøyene, Selvagensøyene, Desertasøyene og Madeira. Margeritt (*A.&nbsp;frutescens*) dyrkes som hageplante.

## Arter

* *[[Argyranthemum adauctum]]*
* *[[Argyranthemum broussonetii]]*
* *[[Argyranthemum callichrysum]]*
* *[[Argyranthemum coronopifolium]]*
* *[[Argyranthemum dissectum]]*
* *[[Argyranthemum escarrei]]*
* *[[Argyranthemum filifolium]]*
* *[[Argyranthemum foeniculaceum]]*
* margeritt (*A.&nbsp;frutescens*)
* *[[Argyranthemum gracile]]*
* *[[Argyranthemum haematomma]]*
* *[[Argyranthemum haouarytheum]]*
* *[[Argyranthemum hierrense]]*
* *[[Argyranthemum lemsii]]*
* *[[Argyranthemum lidii]]*
* *[[Argyranthemum maderense]]*
* *[[Argyranthemum pinnatifidum]]*
* *[[Argyranthemum sundingii]]*
* *[[Argyranthemum sventenii]]*
* *[[Argyranthemum tenerifae]]*
* *[[Argyranthemum thalassophilum]]*
* *[[Argyranthemum vincentii]]*
* *[[Argyranthemum webbii]]*
* *[[Argyranthemum winteri]]*

## Galleri

Argyranthemum adauctum kz1.JPG| *Argyranthemum adauctum*
Argyranthemum coronopifolium kz1.JPG| *Argyranthemum coronopifolium*
Argyranthemum foeniculaceum kz1.JPG| *Argyranthemum foeniculaceum*
Argyranthemum haouarytheum kz1.JPG| *Argyranthemum haouarytheum*
Argyranthemum pinnatifidum subsp. succulentum kz1.jpg| *Argyranthemum pinnatifidum*


## Litteratur
* 
* 
* 
* 
* 

## Eksterne lenker
*
Go Figure!

**Go Figure! Festival for Figurteater og Visuell Scenekunst i Oslo** er stiftelse etablert i 2016 som har som formål å arrangere en internasjonal figurteaterfestival i Norge. Stiftelsen ble opprettet av UNIMA Norge, med det formål å videreføre festivaltradisjonen som startet med festivalen Fri Figur. 

## Administrativt
Go Figure!s første styre ble valgt i 2016, med følgende sammensetning:
* Siri Ramberg – styreleder
* Grethe Henden
* Karstein Solli
* Preben Geir Faye-Schjøll
* Torunn Merete Tusj

## Vedtekter
Stiftelsesdokumentet fastsetter vedtektene for Go Figure!.

### Stiftelsens formål
I § 2 fastsetter vedtektene at«Stiftelsens formål er å styrke nytenkning og nyskapning innen figurteater og den visuelle scenekunsten i Norge gjennom en festival som presenterer et mangfold av uttrykk på høyt kunstnerisk nivå. Festivalen har som mål å vise den fremste scenekunsten med internasjonal gjennomslagskraft.»

### Styresammensetning
Vedtektenes § 4 fastsetter at stiftelsen skal ha et styre på fem medlemmer, fordelt på styreleder, nestleder og tre styremedlemmer. UNIMA Norge skal oppnevne to av styrets medlemmer samt to varamedlemmer. Stiftelsen Danse- og teatersentrum skal oppnevne ett medlem. Norsk Teater- og Orkesterforening (NTO) skal oppnevne to medlemmer og ett varamedlem.

Medlemmene skal oppnevnes for fire år av gangen, og maksimalt tre medlemmer skal være på valg samtidig. Styrets leder og nestleder velges av styret selv.

### Festivalledelse
Vedtektenes § 5 fastsetter at styret kan ansette en festivalsjef på åremål, som skal delta på styremøtene. Festivalsjefen er ansvarlig leder for programmering, søknader, økonomisk drift og organisering av festivalen, og kan også nedsette et kunstnerisk råd.

## Bakgrunn
Stiftelsen ble etablert av UNIMA Norge for å fristille den eneste gjenværende, internasjonale figurteaterfestivalen i landet fra UNIMA Norges egen drift. UNIMA Norge hadde tidligere stått som arrangør av biennalen FRI FIGUR, som ble arrangert for siste gang i Oslo i 2015. Fri Figur ønsket å løfte frem norsk figurteater, og figurteater som kunstform, festivalen inviterte også internasjonale forestillinger, og internasjonale kapasiteter på feltet til å lede seminarer og workshops.

Norsk Kulturråd innvilget i juni 2016 støtte til de to første Go Figure-festivalene; henholdsvis i 2018 og i 2020.

## Festivalprogrammet i 2018
Go Figure! ble arrangert første gang i perioden 5. til 9. juni 2018. På programmet stod følgende produksjoner (opphavsland anført i parentes):

* *Table Dance* av Pinquins (Norge)
* *Schnitzel of Love* av Stefanie Oberhoff (Tyskland)
* *Mørkemodig* av Katma Produksjoner/Katrine M. Strøm (Norge)
* *Aske* av Plexus Polaire/Yngvild Aspeli (Norge)
* *Made in China* av Wakka Wakka Productions
Festivalen ble avlyst i 2020 pga. covid, men gikk igjen av stabelen i 2022 og 2024.

## Referanser


## Eksterne lenker
* Go Figure!s Facebook-side. Besøkt 23. april 2018.
* Go Figure!s Instagram-konto. Besøkt 11. juni 2018.
* Om Go Figure! på www.regnskapstall.no
* Torunn Tusj: *Fra Fri Figur til Go Figure* i Ånd i Hanske nr. 1/2016 , besøkt 11. juni 2018
Herman Trulsson

**Herman Trulsson** (død 1503) var en norsk biskop i Hamar bispedømme fra 1483 til 1503.

Han ble ifølge historiker Ludvig Daae  opptatt og immatrikulert som **Hermannus Trugilli** de Assloenis dioc. da han begynte ved Universitetet i Rostock i 1473. Med «de Assloensis» forstås at han kom «fra Oslo».

Han var kannik, kapellan og sogneprest ved Oslo bispesete da han i 1488 ble utnevnt til biskop i Hamar bispedømme efter avdøde Karl Sigurdsson.  Dette ifølge den katolske kirke sine nedtegnelser.

Det var i hans periode at man i 1493 fikk satt opp *De fem vunders alter*, ett av antakelig elleve alter i den gamle domkirken (se Domkirkeruinene). De «fem vunder» er de «fem sår» som Kristus fikk i korsfestelsen.

Omkring 1502 ble han fanget av Knut Alvsson og hans hær, de holdt opprør mot kong Hans av Danmark, Norge og Sverige som var konge 1481–1513.  Herman mistet gård og det han eide, og ble ille behandlet.

Biskop Herman ble etterfulgt av Karl Jensson.

Arnesen sier at Hermans likstein har påskriften 
som betyr "her ligger den ærverdige herre, herr herman, engang biskop i hamar, som døde herrens år 1500. bed for ham, amaenuensis".
Den  ble funnet ikke langt unna, ved Wangs kirke til St. Clemens, muligens flyttet fra Hamar etter ødeleggelsene i 1567 under Den nordiske syvårskrig.

## Se også
*Liste over biskoper i Hamar i katolsk tid

## Referanser
James Norton

**James Geoffrey Ian Norton** (født 18. juli 1985 i London) er en britisk skuespiller. Han har medvirket i blant annet de britiske fjernsynsseriene ''Happy Valley'', *[[Grantchester (TV-serie)|Grantchester]] *og *Krig og fred*. Han var BAFTA-nominert for beste birolle under British Academy Television Awards i 2015 for rollen som Tommy Lee Royce i *Happy Valley*.

## Utdannelse
Norton vokste opp i Malton i North Yorkshire og gikk på Ampleforth College, en katolsk gutteskole. Han fortsatte sin utdannelse på universitetet i Cambridge, Fitzwilliam College, hvor han leste teologi og var aktiv i flere skuespill og teateroppsetninger. Etter dette begynte han en treårig utdannelse på Royal Academy of Dramatic Art i London som han avbrøt for å spille inn ''An Education''.

## Karriere
James Norton medvirket i en mindre rolle i *[[An Education]] *i 2009 med Carey Mulligan som motspiller. Året etter var han med i oppsetningen av skuespillet *Posh *ved Royal Court Theatre og *That Face *på Crucible Theatre i Sheffield, der han også spilte hovedrollen.

I 2011 fortsatte han å medvirke i oppsetninger rundt om i England i samarbeid med den britiske teaterregissøren Trevor Nunn, som han ble kjent med i tiden på Cambridge.

Deretter fulgte et antall mindre roller før Norton fikk sitt store gjennombrudd i 2014 i fjernsynsserien *[[Happy Valley]]*, skapt av Sally Wainwright. Serien ble en av de mest sette fjernsynsseriene i Storbritannia. I serien spiller han rollen som den kaldblodige psykopaten «Tommy Lee Royce», en straffedømt morder og voldtektsmann, en rolle som Norton selv uttalte at han alltid kommer til å være takknemlig for at han fikk spille. Hans prestasjon ble kritikerrost. *[[The Daily Telegraph|The Telegraph]] *skrev at han spilte rollen med et stort dyp, og han ble nominert til BAFTAs fjernsynspris for beste birolle i 2015. 

I 2014 sendte ITV premieren av *Grantchester *med Norton i sin første fjernsynsserie som hovedrolleinnehaver, som sognepresten Sidney Chambers som engasjerer seg i lokale kriminalsaker i samfunnet Grantchester i Cambridgeshire. Serien er basert på en roman av James Runcie og utspiller seg på 1950-tallet, og hans motspiller er Robson Green. Etter den første sesongen er ytterligere to sesonger blitt spilt inn.

I 2015 medvirket Norton i BBCs miniserie *Life in Squares *som skildrer Bloomsbury-gruppen, der Norton spilte en ung Duncan Grant. Året etter portretterte han Andrej Bolkonskij fra Leo Tolstoys *Krig og fred*, i fjernsynsserien *[[Krig og fred]] *i seks avsnitt produsert av BBC og The Weinstein Company.

Han spilte senere hovedrollen i spillefilmen *[[Mr Jones (2019)|Mr Jones]]*, som hadde verdenspremiere i 2019 på filmfestivalen i Berlin.

## Referanser


## Eksterne lenker
*
Verdenscupen i alpint 2017/18 — Super-G kvinner — Val d’Isère

**[[Verdenscupen i alpint 2017/18|Det tredje super-G rennet for kvinner]] gikk i franske [[Val d'Isère]] lørdag 16 desember 2017**. 
## Resultater

## Eksterne lenker
* Offisiell resultatliste
The Shape of Water

***The Shape of Water*** er en amerikansk fantasy- og dramafilm fra 2017, regissert av Guillermo del Toro. Manuset ble skrevet av del Toro og Vanessa Taylor. Sally Hawkins, Michael Shannon, Richard Jenkins, Doug Jones, Michael Stuhlbarg og Octavia Spencer spiller hovedrollene.

## Handling
*The Shape of Water* utspiller seg i Baltimore i 1962. Den ensomme og stumme Elisa (Sally Hawkins) jobber som renholder i et laboratorium drevet av myndighetene. Livet hennes forandrer seg for alltid når hun og kollegaen Zelda (Octavia Spencer) oppdager et topphemmelig eksperiment på arbeidsplassen, en amfibisk skapning i en vanntank. Hun blir venner med vesenet og etter hvert også forelsket. Elisa planlegger et fluktforsøk for å slippe vesenet fri, men myndighetene følger nøye med.

## Medvirkende
* Sally Hawkins som Elisa Esposito
* Michael Shannon som oberst Richard Strickland
* Richard Jenkins som Giles
* Octavia Spencer som Zelda Fuller
* Doug Jones som amfibiemannen
* Michael Stuhlbarg som Dr. Robert Hoffstetler
* Lauren Lee Smith som Elaine Strickland
* Nick Searcy som General Hoyt
* David Hewlett som Fleming

## Utgivelse
Filmen hadde verdenspremiere på filmfestivalen i Venezia 31. august 2017, hvor den vant Gulløven for beste film. Den ble også vist på Toronto internasjonale filmfestival. *The Shape of Water* hadde premiere på utvalgte kinoer i USA 1. desember 2017 og ordinær kinopremiere 8. desember 2017. Filmen skal etter planen ha norsk kinopremiere 16. februar 2018. del Toro and Daniel Kraus skal skrive en bokversjon av filmen som skal bli utgitt 27. februar 2018.

*The Shape of Water* har fått god kritikk, og flere kritikere har kalt den regissørens beste film siden *[[Pans labyrint]]* i 2006. Hawkins fikk spesielt god kritikk for sin rolleskildring. Det amerikanske filminstituttet har utpekt *The Shape of Water* som en av årets beste filmer. Filmen ble nominert til sju Golden Globe-priser for beste dramafilm, beste regi (del Toro), beste kvinnelige hovedrolle (Hawkins), beste kvinnelige birolle (Spencer), beste mannlige birolle (Jenkins), beste manus (del Toro og Taylor) og beste originalmusikk (Alexandre Desplat).

## Referanser


## Eksterne lenker
*
VM i hurtig- og lynsjakk 2017

**Verdensmesterskapet i hurtig- og lynsjakk 2017**, offisielt **King Salman World Chess Championships 2017**, ble arrangert i Apex Convention Centre i Saudi-Arabias hovedstad Riyadh fra 26. til 30. desember 2017.

Verdensmesterskapet i hurtigsjakk ble arrangert fra 26. til 28. desember og ble vunnet av Vishy Anand etter omspill mot Vladimir Fedosejev. Vasyl Ivantsjuk var regjerende verdensmester i hurtigsjakk fra VM i 2016.

Verdensmesterskapet i lynsjakk ble arrangert 29. og 30. desember og ble vunnet av Magnus Carlsen etter 9/10 poeng siste dagen. Sergej Karjakin var regjerende verdensmester i lynsjakk fra VM i 2016.

Fra Norge stilte Magnus Carlsen og Johan-Sebastian Christiansen. Carlsen ble nummer 5 i hurtigsjakk og vant lynsjakkturneringen, mens Christiansen endte på 92.-plass i hurtigsjakk og 117.-plass i lynsjakk.

## Resultater

### Hurtigsjakk

### Lynsjakk

## Referanser


## Kilder
* 
* 

## Eksterne lenker
*
Paroidea

* se inndeling

**Paroidea** er en overfamilie i gruppen Passerida og består av kun fire familier med meiselignende fugler. Artene er utbredt i Nearktis, den palearktiske sone, Afrotropis og Orienten. To familier er representert i Norge.

## Inndeling
Det er usikkerhet knyttet til Paroidea som selvstendig gruppe. Den er oppført her i henhold til Fauna Europaea, men databasen regner kun inn de to familiene med arter i EU.Inndelingen av familier følger HBW Alive i rekkefølge og er i henhold til Gosler, Clement & Bonan (2017).

* Passeriformes, spurvefugler
** Passeri, sangfugler
*** Passerida
**** Paroidea (84 arter, 22 slekter, 4 familier)
***** Hyliotidae, hyliotafamilien (4 arter, 1 slekt)
***** Stenostiridae, kvisthopperfamilien (9 arter, 4 slekter)
***** Paridae, meisefamilien (60 arter, 14 slekter)
***** Remizidae, pungmeisfamilien (11 arter, 3 slekter)

## Referanser




## Eksterne lenker
*
Vestertana naturreservat

**Vestertana naturreservat** er et naturreservat i Tana kommune i Finnmark. Området ble opprettet i 1991 og har et areal på 847 dekar, hvorav 50 dekar er landareal. Naturreservatet er opprettet å bevare et særegent strand- og fjæreområde med velutviklete strandenger med arktiske plantesamfunn. Fjæra og gruntvannsarealene i reservatet har betydning som rasteområde for våtmarksfugler.

Strandenga innerst i Vestrertana er en av de mest varierte øst for Porsanger. Her finnes en blant annet store områder med teppesaltgras og ishavsstarr. Den store fjæra har et karakteristisk mønster av grus- og sandbanker. På de innerste bankene vokser skjørbuksurt og østersurt. Tjeld, sandlo, ærfugl og stokkand er observert i relativt store antall innenfor reservatet.

## Referanser
Fjord2

**Fjord2 AS** er et norsk rederi som ble etablert 9. mars 2015.

Selskapet ble opprettet fordi Fjord1 la ned turistruten Kaupanger–Gudvangen den 31. desember 2014. Da dette var den viktigste turistattraksjonen for mange reiselivsbedrifter i regionen, og ingen ville overta den, inviterte eieren av Vesterland Feriepark, Arne Glenn Flåten med seg eieren av Lindstrøm Hotel, Knut Lindstrøm, og stiftet Fjord2.

Fjord2 inngikk avtale med Fjord1 for å drifte sambandet Kaupanger–Frønningen. I forbindelse med denne avtalen endret selskapet navn til Fjord-2 Fjord Cruises AS.

Fjord2 leide inn den fredede bilferjen MF «Skånevik» og startet turistruten den 1. juni 2015. Kapasiteten på MF «Skånevik» var begrenset, og Fjord2 kjøpte bilferjen MF «Hardingen Sr.», som hadde gått 25 år i Italia (Sardinia). MF «Hardingen» fikk status som vernet av riksantikvaren før den ble satt i drift sommeren 2016. Fjord2 hadde da to ferjer som var vernet eller fredet på en vernet fjord, Nærøyfjorden.

For 2017 leide selskapet inn MF Gjemnes som reservefartøy og som ferje nummer tre i toppsesongen.

## Trafikktall for Fjord2 Kaupanger-Gudvangen
* 2015:  passasjerer
* 2016:  passasjerer
* 2017:  passasjerer

Arne Glenn Flåten og Knut Lindstrøm solgte i november 2017 selskapet til The Fjords DA som er eid av Fjord1 AS og Flåm AS, som vil fortsette driften av sambandet Kaupanger–Gudvangen.
Passerida

* se inndeling

**Passerida** (passerider) er en meget tallrik infraorden i gruppen av sangfugler (Passeri), som videre inngår i ordenen spurvefugler (Passeriformes). Gruppen har kosmopolitisk utbredelse og består av elleve klader med status som overfamilier, og tilsammen cirka  arter fordelt i cirka 75 familier og en lang rekke slekter.

## Taksonomi
Sangfugler (Passeri) er den mest artsrike og kosmopolitiske gruppen av alle fugler. Gruppa oppsto trolig i Papua-Australia, men den evolusjonære banen fra en enkelt art på et isolert kontinent til verdensomspennende spredning er dårlig forstått. Biogeografiske analyser antyder at spredningen av arter ut fra Papua-Australia til Asia begynte for omkring 23 millioner år siden, hvoretter spredningen skjedde raskt til andre deler av verden. Ei tidlig linje av passerider oppsto i Asia for cirka 24 millioner år siden, hvoretter flere linjer av corvider og passerider fulgte etter for omkring 16 millioner år siden. Hendelsene henger sammen med at det papua-australske kontinentet (Sahul) kolliderte med proto-Sulawesi tidlig i miocen, en begivenhet som initierte betydelig øydannelse i Wallacea og ga de første forbindelsene fra Australasia til Sundaland.

## Inndeling
Inndelingen følger i hovedsak Alström *et al.* (2014) og Jarvis *et. al.* (2014), med noen justeringer i henhold til Birds of the World. Norske navn på gruppene følger Norsk navnekomité for fugl og er i henhold til Syvertsen *et al.* (2008, 2017).

* Passeriformes, spurvefugler
** Passeri, sangfugler
*** Passerida
**** Cnemophiloidea (3 arter, 2 slekter, 1 familie)
**** Melanocharitoidea (10 arter, 3 slekter, 1 familie)
**** Callaeoidea (55 arter, 17 slekter, 3 familier)
**** Picathartoidea (5 arter, 3 slekter, 3 familier)
**** Paroidea (85 arter, 22 slekter, 4 familier)
**** Sylvioidea (cirka 1 300 arter, 25 familier
**** Reguloidea (6 arter, 1 slekt, 1 familie)
**** Bombycilloidea (3 arter, 1 slekt, 1 familie)
**** Certhioidea (cirka 159 arter, 6 familier)
**** Muscicapoidea (cirka 659 arter, 114 slekter, 6 familier)
**** Passeroidea (cirka 1 600 arter, xxx slekter, 25 familier)
**** Passerida ''incertae sedis''

## Referanser




## Eksterne lenker
*
Passeroidea

* se inndeling

**Passeroidea** (spurvelignende fugler) er én av tolv overfamilier i gruppen Passerida, som tilhører gruppen med sangfugler (Passeri) i ordenen av spurvefugler (Passeriformes). Passeroidea teller omkring  arter av fugl, som er videre fordelt i 30 ulike familier. Artene har en tilnærmet kosmopolitisk utbredelse, unntatt i Antarktis. Størst artsmangfold finner man i tropisk klima, men gruppen er også mangfoldig og tallrik i andre klimasoner.

## Inndeling
Inndelingen følger Jarvis *et al.* (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen *et al.* (2008, 2017, 2020). Navn i parentes er uoffisielle midlertidige beskrivelser, som endres når nye offisielle navn foreligger.

* Passeriformes, spurvefugler
** Passeri, sangfugler
*** Passerida
**** Passeroidea
***** Promeropidae, sukkerfuglfamilien
***** Modulatricidae, prikkstrupefamilien
***** Dicaeidae, blomsterfuglfamilien
***** Nectariniidae, solfuglfamilien
***** Irenidae, alvefuglfamilien
***** Chloropseidae, bladfuglfamilien
***** Peucedramidae, kløfthaleparulafamilien
***** Prunellidae, jernspurvfamilien
***** Urocynchramidae, vierfinkfamilien
***** Ploceidae, veverfamilien
***** Viduidae, enkefamilien
***** Estrildidae, astrildefamilien
***** Passeridae, spurvefamilien
***** Motacillidae, erlefamilien
***** Fringillidae, finkefamilien
***** Calcariidae, lappspurvfamilien
***** Rhodinocichlidae, rosentanagarfamilien
***** Emberizidae, buskspurvfamilien
***** Passerellidae, amerikaspurvfamilien
***** Zeledoniidae, smettparulafamilien
***** Teretistridae, kubaparulafamilien
***** Icteridae, trupialfamilien
***** Parulidae, parulafamilien
***** Phaenicophilidae, hispaniolatanagarfamilien
***** Spindalidae, spindalisfamilien
***** Nesospingidae, puertoricotanagarfamilien
***** Calyptophilidae, plystretanagarfamilien
***** Mitrospingidae, olivenkronefamilien
***** Cardinalidae, kardinalfamilien
***** Thraupidae, tanagarfamilien

## Referanser




## Eksterne lenker
*
M1 (tv-kanal)

**M1** er en offentlig tv-kanal i Ungarn, og landets eldste tv-kanal med regulære sendinger fra 1. mai 1957. M1 var Ungarns eneste tv-kanal frem til søsterkanalen M2 startet faste sendinger i november 1973. M1 var tidligere eid av Magyar Televízió og sendte programmer for et bredt publikum. I 2015 ble Magyar Televízió oppløst og underlagt det nye kringkasterselskapet Duna Media. Samtidig ble M1 omgjort til en ren nyhets- og aktualitetskanal.

## Bakgrunn
Fjernsynshistorien til Ungarn strekker seg tilbake til 1936, men M1 startet prøvesendinger 16. desember 1953, en sending som gikk til radiofabrikken Orion i Budapest. I januar 1954 ble prøvesendingene formidlet til hele byen takket være en tv-mast på Széchenyi-åsen i Budapest, men bare en håndfull husholdninger hadde tv-apparat på denne tiden.

Regulære sendinger startet offisielt 1. mai 1957, med en overføring av markeringene i forbindelse med arbeidernes dag. Daglige nyhetssendinger startet opp like etter. I starten ble tv-sendingene produsert av en egen fjernsynsseksjon underlagt ungarsk radio, men 18. august 1957 skiftet selskapet navn til Ungarsk radio og fjernsyn, og senere ble fjernsynsseksjonen skilt ut i et eget selskap: Magyar Televízió (MTV). 

I 1959 hadde ungarsk fjernsyn  abonnenter, men utover i 1960-årene økte tallet til 2,7 millioner i 1964 og videre til nærmere 5 millioner i 1969. Samme året begynte MTV å prøve ut fargesendinger, men faste fargesendinger startet først i 1970-årene.

Frem til 1971 var M1 landets eneste kanal, men i 1971 startet testene med en andrekanal, kjent som MTV2 og senere m2. Førstekanalen endret samtidig navn til MTV1, og den nye kanalen startet offisielle sendinger 7. november 1973.

## Endringer etter år 2000
Etter murens fall åpnet Ungarn opp mot Vest-Europa, og MTV ble aktivt medlem av Den europeiske kringkastingsunion (EBU) 1. januar 1993. Samtidig liberaliserte ungarske myndigheter tv-markedet i Ungarn, og flere kommersielle kanaler startet opp. Den økte konkurransen gjorde at M1 mistet markedsandeler, og i 2015 ble kanalen fullstendig omstrukturert og profilen endret fra en allmennkanal til en ren nyhetskanal. I dag har i stedet Duna tatt over rollen som nasjonal allmennkanal, og mange tidligere M1-programmer vises nå på Duna. 

M1 som i sin tid hadde vært enerådende i Ungarn, hadde i 2016 en markedsandel på bare 1,8 prosent og var landets tolvte største tv-kanal. 

## Se også
* Magyar Televízió
* MTVA
* Duna Media

## Referanser


## Eksterne lenker
*
Vestertana (grend)

**Vestertana** (nordsamisk: *Deanodat*) er ei grend i Tana kommune i Finnmark. Den ligger innerst i fjorden med samme navn.

Grenda omfatter flere gårdsbruk langs indre del av fjorden, fra Šuoššjohka i vest til Leaibbosvuovdi i sørøst, og videre via Fellesjorda på østsida til Steinnes i nordøst. I fjordbotnen, på vestsida av Leaibbosjohka, ligger Vestertana kirke, som tidligere var en skole. Fylkesvei 98 går langs indre del av fjorden, og en kommunal vei går ut langs østsida.

## Referanser
M2 (tv-kanal)

**M2** er en offentlig TV-kanal i Ungarn, og landets nest eldste TV-kanal med regulære sendinger fra 7. november 1973. Sammen med søsterkanalen M1 var de Ungarns eneste TV-kanaler frem til 1990-årene. M2 var tidligere eid av Magyar Televízió og sendte i hovedsak kultur- og undervisningsprogrammer. I 2012 ble kanalen relansert som barnekanal. Kanalen var tidligere eid av Magyar Televízió, men driftes i dag av Duna Media. 

## Bakgrunn
Søsterkanalen M1 startet prøvesendinger 16. desember 1953 og regulære sendinger fra 1. mai 1957. Utover i 1960-årene økte fjernsynets popularitet kraftig i Ungarn, og i 1971 startet Magyar Televízió prøvesendinger med en andre kanal – MTV2. Faste sendinger startet 7. november 1973, og MTV2 sendte i hovedsak programmer innen kultur, musikk og undervisning.

Etter murens fall åpnet Ungarn opp mot Vest-Europa, og MTV ble aktivt medlem av Den europeiske kringkastingsunion (EBU) 1. januar 1993. Samtidig liberaliserte ungarske myndigheter TV-markedet i Ungarn, og flere kommersielle kanaler startet. Den økte konkurransen gjorde at M1 og M2 mistet markedsandeler, og i 2012 ble M2 fullstendig omstrukturert og omgjort til en barnekanal. M2 ble videre endret i 2015 og sender nå barneprogrammer på dagtid og skifter til ungdomskanalen M2 Petőfi klokken 20 hver kveld. 

De mange endringene har redusert kanalens popularitet etter årtusenskiftet. I 2016 hadde M2 en markedsandel på bare 0,9 prosent og var landets 22. største TV-kanal.

## Se også
* Magyar Televízió
* MTVA
* Duna Media

## Referanser


## Eksterne lenker
*
Attu

**Attu** har flere betydninger :

* Attu (Alaska) - den vestligste øya i Aleutene i Alaska
** Slaget om Attu - mellom Japan og USA i andre verdenskrig
* Attu (Grønland) - bygd i Qeqertalik kommune
* Attu (Finland) - øy i Pargas' skjærgård, sør for Turku
Fransk mesterskap i friidrett 1896

**Fransk mesterskap i friidrett 1896** ble arrangert 28. juni og 5. juli 1896, i Croix-Catelan i Paris. Dette var det niende franske mesterskapet i friidrett som ble arrangert. 

## Resultater
### Menn

# Kilden sier «à une poitrine».
# Stavsprang ble arrangert 28. juni, men Ellemberger og Gontier hoppet begge 2,85. Det ble arrangert en omkamp 5. juli mellom disse to for å avgjøre vinneren, og resultatene her er resultatene fra omkampen.

## Eksterne lenker
*Site de la Commission de la Documentation et de l'Histoire - Les finalistes des championnats de France - 1888 à 1969
Duna (tv-kanal)

**Duna** (norsk oversettelse: *Donau*) er en offentlig tv-kanal i Ungarn og hovedkanalen til allmennkringkasteren Duna Media. Kanalen startet sendinger i 1992 som del av det selvstendige offentlige kringkastingsselskapet Duna TV. I 2011 ble Duna TV en del av det offentlige selskapet MTVA, og i 2015 ble Duna TV oppløst. I stedet ble tv-kanalen Duna underlagt den nye allmennkringkasteren Duna Media og fikk samtidig rollen som ny hovedkanal. Duna overtok flere programmer fra den tidligere førstekanalen M1 og henvender seg til et bredt publikum med underholdning, nyheter, dokumentarer, idrett og tro- og livssynsprogrammer. 

## Bakgrunn
Offentlig fjernsyn i Ungarn ble drevet av Magyar Televízió, men med liberaliseringen av tv-markedet i 1992 opprettet ungarske myndigheter en ny offentlig kringkaster, Duna TV som startet tv-kanalen Duna Televízió på julaften 1992. Den nye kanalen drev uavhengig av de to andre offentlige tv-kanalene M1 og M2. Kanalen var den første i landet som ble sendt over satellitt, og kanalen sendte programmer og nyheter for ungarske minoritetssamfunn utenfor Ungarn. Etter et par år begynte den å sende døgnet rundt, og i 2006 opprettet Duna TV en andrekanal, *Kanal II* – i dag kalt Duna World. 

I 2011 gjorde ungarske myndigheter store endringer i landets kringkastingssektor. De offentlige kringkasterne ble samlet i det offentlige selskapet MTVA, men drev fremdeles hver for seg. I 2015 ble Duna TV og Magyar Televízió oppløst og de offentlige tv-kanalene ble i stedet overført til landets nye kringkastingsselskap Duna Media. I forbindelse med endringene fikk Duna ny profil og er Duna Medias hovedkanal med programmer for et bredt publikum. Den overtok også flere av de mest populære programmene til den forrige hovedkanalen M1. 

Selv om den er landets fremste offentlige tv-kanal, hadde Duna en markedsandel på kun 3,3 prosent i 2016 og var landets sjette største tv-kanal.

## Se også
* Magyar Televízió
* MTVA
* Duna Media

## Referanser


## Eksterne lenker
*
Manndrapselva

**Manndrapselva** (nordsamisk: *Olmmoščuohppanjohka*) er ei elv på Digermulhalvøya i Tana kommune i Finnmark. Den har utspring på fjellet Lodnjesgáisá og renner først mot nord, deretter østover til den munner ut i Tanafjorden ved det fraflyttede stedet Manndraparelv. Manndrapselva er 8,8 kilometer lang.

Navnet har antagelig sin opprinnelse i tsjudenes røvertokter i middelalderen.

## Referanser